11. Nova strategija za zdravstveno varstvo živali za Evropsko Unijo (2007-2013) (
- Pred glasovanjem o predlogu spremembe 12:
Lutz Goepel
, v imenu skupine PPE-DE. - (DE) Gospod predsednik, dovolite mi, da preberem besedilo: "poudarja možno povečano tveganje, povezano s prevozom živih živali na dolge razdalje, ter v zvezi s tem meni, da je treba izvajati pogostejše temeljite preglede, da se zagotovi, da se prevažajo le popolnoma zdrave živali, ter meni, da je treba obravnavati vprašanje, ali je mogoče prevoz živali za zakol ali pitanje" - in v tem je razlika - "omejiti na najdaljši čas potovanja devetih ur".
(Ustni predlog spremembe ni bil sprejet.)
Zbigniew Zaleski
(FR) Gospod predsednik, ne smete biti pristranski, ne smete spodbujati ljudi, da vstanejo; sami se odločajo, ali bodo to storili ali ne.
(Ploskanje skupine PPE.)
Predsednik
Poudaril sem le stališče svoje skupine, ki ste si ga zabeležili, zato v zvezi s tem nikakor nisem bil pristranski, in sicer, da morajo poslanci vstati in ostati v tem položaju, saj jih ne moremo prešteti, če vstanejo le za trenutek, nato pa se ponovno usedejo. Zato nisem predlagal, naj vstanejo, ampak naj ostanejo v stoječem položaju, ko vstanejo.
Popolnoma enako sem pred nekaj trenutki ravnal pri drugem štetju, in sicer za drugo stran dvorane.
